b'\n_START_ARTICLE_\nSkifos\n_START_PARAGRAPH_\nSkifos (gr\xc5\xa1ko \xcf\x83\xce\xba\xcf\x8d\xcf\x86\xce\xbf\xcf\x82) je globoka skodelica za vino na nizkem podstavku ali brez njega in z dvema ro\xc4\x8dajema. Lahko sta vodoravno oblikovana in \xc5\xa1trlita iz obro\xc4\x8da (korintska in atenska oblika) ali pa sta ro\xc4\x8daja zanki na plati\xc5\xa1\xc4\x8du oziroma \xc5\xa1trlita iz spodnjega dela trupa. Skifosi vrste  glaux (\'sova\') imajo en vododoraven in en navpi\xc4\x8den ro\xc4\x8daj.\n_START_SECTION_\nPrimeri\n_START_PARAGRAPH_\nPrvi skifosi so bili narejeni v geometri\xc4\x8dnem obdobju. Korintskim oblikam je sledil atenski slog. V dalj\xc5\xa1em obdobju so oblike ostale enake, slog okrasja pa se je spremenil._NEWLINE_Skifosi so bili narejeni tudi iz plemenitih kovin, ohranjeni so \xc5\xa1tevilni primerki iz srebra in zlata. Ena dobro ohranjenih je t. i. Warrenova skodelica, jaj\xc4\x8dasti skifos iz srebra, ki ga je opisal John Pollini. Gettyjev muzej hrani tudi rimski skifos iz prevle\xc4\x8denega stekla.\n_START_SECTION_\nSodobna uporaba\n_START_PARAGRAPH_\nIz besede skyphos izvira znanstveno ime klobu\xc4\x8dnjakov (Scyphozoa), dobesedno "\xc5\xbeivali v obliki skodelice", in Sarcoscypha za rod \xc5\xa1krlatnih gliv, ki imajo skodeli\xc4\x8dasto oblikovane trosnjake.'